NEUVOSTON PÄÄTÖS 2005/806/YUTP,
annettu 21 päivänä marraskuuta 2005,
Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle 18 päivänä heinäkuuta 2005 hyväksytyn neuvoston yhteisen toiminnan 2005/557/YUTP (1) ja erityisesti sen 8 artiklan 1 kohdan toisen alakohdan yhdessä Euroopan unionista tehdyn sopimuksen 23 artiklan 2 kohdan kanssa,
sekä katsoo seuraavaa:
(1)
Neuvosto on yhteisen toiminnan 2005/557/YUTP 15 artiklan mukaisesti päättänyt jatkaa Euroopan unionin siviili- ja sotilasalan tukitoimea Darfurin alueella Sudanissa toteutettavalle Afrikan unionin operaatiolle.
(2)
Siviiliosan osalta neuvoston olisi näin ollen päätettävä tukitoimen jatkamista koskevasta rahoitusohjeesta.
(3)
AMIS II -operaatiota koskevaa EU:n tukitoimea toteutetaan tilanteessa, joka voi huonontua ja vaikuttaa haitallisesti Euroopan unionista tehdyn sopimuksen 11 artiklassa esitettyihin YUTP:n tavoitteisiin,
ON PÄÄTTÄNYT SEURAAVAA:
1 artikla
1. Rahoitusohje yhteiseen toimintaan 2005/557/YUTP sisältyvän II jakson täytäntöönpanosta johtuvien menojen kattamiseksi on 29 päivästä tammikuuta28 päivään heinäkuuta 20062 200 000 euroa.
2. Edellä 1 kohdassa tarkoitetusta määrästä maksettavia kuluja hallinnoidaan yleistä talousarviota koskevien Euroopan yhteisön menettelyjen ja sääntöjen mukaisesti mutta kuitenkin siten, että ennakkomaksut eivät ole yhteisön omaisuutta. Kolmansien valtioiden kansalaisille annetaan mahdollisuus osallistua sopimuksia koskevaan tarjouskilpailuun.
2 artikla
Neuvosto arvioi viimeistään 30 päivänä kesäkuuta 2006, tulisiko EU:n tukitointa jatkaa.
3 artikla
Tämä päätös tulee voimaan päivänä, jona se tehdään.
Menot ovat rahoituskelpoisia 29 päivästä tammikuuta 2006.
4 artikla
Tämä päätös julkaistaan Euroopan unionin virallisessa lehdessä.
Tehty Brysselissä 21 päivänä marraskuuta 2005.